stanford-oval/wikipedia huggingface dataset:
Nico Rosberg
Formula 1 -ura > Mercedes 2010–2016 > 2015

Kauden avausosakilpailussa Australiassa Rosberg ajoi toiseksi, hänen tallikaverinsa Lewis Hamiltonin voitettua kilpailun. Rosberg ajoi palkinnoille myös kolmessa seuraavassa kilpailussa. Espanjan osakilpailuun Rosberg starttasi paalupaikalta ensimmäistä kertaa kaudella. Samaisessa kilpailussa Rosberg saavutti kauden avausvoittonsa. Rosberg jatkoi voittoputkeaan seuraavassa kilpailussa Monacossa, johon hän lähti toisesta ruudusta, mutta hän nousi Lewis Hamiltonin varikkosähläyksen myötä kilpailun kärkeen turva-auton aikana. Kanadassa Rosberg ajoi jälleen toiseksi. Itävallassa Rosberg ajoi aika-ajoissa viimeisellä aikakierroksellaan ulos ja joutui tyytymään kakkosruutuun. Kilpailussa Rosberg onnistui nousemaan heti startissa kärkeen, pitäen paikkansa ruutulipulle saakka.
Unkarin GP:ssä Rosberg lähti toisesta ruudusta ja oli ajamassa kilpailussa toiseksi, kunnes kilpailun viimeisillä kierroksilla Red Bullin Daniel Ricciardo yritti ohitusta, jolloin Rosbergin vasen takarengas osui Ricciardon etusiipeen ja aiheutti Rosbergille rengasrikon. Rosberg ajoi maaliin lopulta kahdeksantena. Belgiassa Rosberg ajoi toiseksi. Hän joutui keskeyttämään ensimmäistä kertaa kauden aikana Italiassa moottoririkkoon. Singaporessa Rosberg oli neljäs ja Japanissa toinen lähdettyään kilpailuun toista kertaa kauden aikana paalupaikalta. Venäjällä Rosbergin matka jäi kesken jo alkukierroksilla kaasupolkimen hajottua. Yhdysvaltain osakilpailussa Rosberg lähti paalupaikalta, putosi ensimmäisellä kierroksella viidenneksi mutta nousi takaisin kärkipaikalle. Kahdeksan kierrosta ennen maalia Rosberg teki ajovirheen, jonka seurauksena Lewis Hamilton ohitti hänet ja ajoi kilpailun voittoon. Rosberg ajoi toiseksi ja menetti teoreettisen mahdollisuutensa maailmanmestaruuden voittamiseen.
Meksikossa Rosberg ajoi kauden neljänteen osakilpailuvoittoonsa. Rosberg jatkoi voittoputkeaan myös Brasiliassa ja päätti kautensa voittoon myös Abu Dhabissa. Rosberg voitti urallaan ensimmäistä kertaa kolme osakilpailua peräkkäin. Lisäksi hän ajoi kuudesti peräkkäin paalupaikalle loppukaudella. Rosberg sijoittui toiseksi kuljettajien mestaruustaistelussa 322 pisteellään.
Formula 1 -ura > Mercedes 2010–2016 > 2016

Rosberg aloitti kautensa voittamalla Australiassa startattuaan ruudusta kaksi. Rosberg jatkoi voittoputkeaan myös seuraavassa kilpailussa Bahrainissa. Kiinassa Rosberg voitti ylivoimaisesti. Voitollaan Rosberg siirtyi kaikkien aikojen voittotilastossa britannialaisen Stirling Mossin ohitse. Ennen tätä Stirling Moss oli 16 voitollaan menestyksekkäin niistä kuljettajista, jotka eivät ole voittaneet maailmanmestaruutta. Myös Venäjällä Rosberg jatkoi voittokulkuaan ottaen jo seitsemännen peräkkäisen voiton ja neljännen kauden neljännestä kilpailusta. Espanjassa Rosbergin kilpailu jäi kesken jo avauskierroksella kolariin tallikaveri Lewis Hamiltonin kanssa. Monacossa Nico Rosberg sijoittui vasta seitsemänneksi, kun hänellä oli autossaan Mercedeksen mukaan jarruongelmia. Kilpailun viimeisellä kierroksella maalisuoralla Rosbergin ohitti ulkokautta Nico Hülkenberg. Euroopan GP:ssä Rosberg ajoi voittoon.
Itävallassa Rosberg ajoi viimeisellä kierroksella yhteen Lewis Hamiltonin kanssa tämän ollessa ohittamassa ulkokautta häntä. Kolarin johdosta Rosbergin auto kärsi etusiipivaurion ja hän putosi kilpailun johtoasemasta neljänneksi. Rosberg sai kolarin aiheuttamisesta kymmenen sekunnin aikarangaistuksen ja kaksi rangaistuspistettä. Britanniassa Rosberg sijoittui alun perin toiseksi tallikaverinsa Lewis Hamiltonin jälkeen, mutta hän sai 10 sekunnin aikasakon käytyään tallin kanssa kiellettyä keskustelua radioteitse ajon aikana ja putosi lopputuloksissa kolmanneksi. Saksan GP:ssä Rosberg jäi paalupaikalta neljänneksi ensimmäisessä mutkassa, ja ajoi sillä sijalla ruutulipulle, saaden kilpailun aikana viiden sekunnin aikarangaistuksen työnnettyään Max Verstappenin radalta.
Belgian GP:n Rosberg voitti lähdettyään paalupaikalta. Voitto oli Rosbergille hänen uransa 20:s. Rosberg voitti myös Italian -ja Singaporen kilpailut. Malesian GP:ssä Sebastian Vettel törmäsi ensimmäisessä mutkassa Rosbergiin, jonka seurauksena hän pyörähti ja jäi viimeiseksi. Rosberg kuitenkin nousi kilpailussa kolmanneksi saaden myös 10 sekunnin aikarangaistuksen kolaroinnista Kimi Räikkösen kanssa. Japanin GP:n Rosberg voitti lähdettyään kilpailuun paalupaikalta.
Rosberg voitti vuoden 2016 Formula 1 -maailmanmestaruuden viiden pisteen erolla Lewis Hamiltoniin. Rosbergeista tuli näin F1-historian toinen isä-poika-pari, joka on voittanut maailmanmestaruuden. Ensimmäiset olivat Graham ja Damon Hill.
Nico Rosberg ilmoitti 2. joulukuuta 2016 lopettavansa uransa.
F1-tilastoja ja -tuloksia > Kaudet numeroina

| Kausi | Talli | Sijoitus | Osakilpailut | Pisteet | Voitot | Palkintopallisijat | Paalupaikat | Nopeimmat kierrokset | Pistesijat | Keskeytykset |
| --- | --- | --- | --- | --- | --- | --- | --- | --- | --- | --- |
| 2006 | Williams-Cosworth | 17. | 18 | 4 | 0 | 0 | 0 | 1 | 2 | 9 |
| 2007 | Williams-Toyota | 9. | 17 | 20 | 0 | 0 | 0 | 0 | 7 | 3 |
| 2008 | Williams-Toyota | 13. | 18 | 17 | 0 | 2 | 0 | 0 | 5 | 2 |
| 2009 | Williams-Toyota | 7. | 17 | 34,5 | 0 | 0 | 0 | 1 | 11 | 1 |
| 2010 | Mercedes | 7. | 19 | 142 | 0 | 3 | 0 | 0 | 15 | 2 |
| 2011 | Mercedes | 7. | 19 | 89 | 0 | 0 | 0 | 0 | 14 | 2 |
| 2012 | Mercedes | 9. | 20 | 93 | 1 | 2 | 1 | 2 | 10 | 3 |
| 2013 | Mercedes | 6. | 19 | 171 | 2 | 4 | 3 | 0 | 16 | 2 |
| 2014 | Mercedes | 2. | 19 | 317 | 5 | 15 | 11 | 5 | 17 | 2 |
| 2015 | Mercedes | 2. | 19 | 322 | 6 | 15 | 7 | 5 | 17 | 1 |
| 2016 | Mercedes | 1. | 21 | 385 | 9 | 16 | 8 | 6 | 20 | 1 |
| Yhteensä (11 kautta) | Yhteensä (11 kautta) | Yhteensä (11 kautta) | 206 | 1 594,5 | 23 | 57 | 30 | 20 | 134 | 28 |
F1-tilastoja ja -tuloksia > Tulokset kilpailuittain

(Vahvennetut kilpailut tarkoittavat paalupaikkaa) (Kursivoidut kilpailut tarkoittavat nopeinta kierrosta)
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006 | Williams | BHR 7 | MAL Kesk. | AUS Kesk. | SMR 11 | EUR 7 | ESP 11 | MON Kesk. | GBR 9 | CAN Kesk. | USA 9 | FRA 14 | GER Kesk. | HUN Kesk. | TUR Kesk. | ITA Kesk. | CHN 11 | JPN 10 | BRA Kesk. |  |  |  | 4 | 17. |
| 2007 | Williams | AUS 7 | MAL Kesk. | BHR 10 | ESP 6 | MON 12 | CAN 10 | USA 16† | FRA 9 | GBR 12 | EUR Kesk. | HUN 7 | TUR 7 | ITA 6 | BEL 6 | JPN Kesk. | CHN 16 | BRA 4 |  |  |  |  | 20 | 9. |
| 2008 | Williams | AUS 3 | MAL 14 | BHR 8 | ESP Kesk. | TUR 8 | MON Kesk. | CAN 10 | FRA 16 | GBR 9 | GER 10 | HUN 14 | EUR 8 | BEL 12 | ITA 14 | SIN 2 | JPN 11 | CHN 15 | BRA 12 |  |  |  | 17 | 12. |
| 2009 | Williams | AUS 6 | MAL 8 | CHN 15 | BHR 9 | ESP 8 | MON 6 | TUR 5 | GBR 5 | GER 4 | HUN 4 | EUR 5 | BEL 8 | ITA 16 | SIN 11 | JPN 5 | BRA Kesk. | ABU 9 |  |  |  |  | 34,5 | 7. |
| 2010 | Mercedes | BHR 5 | AUS 5 | MAL 3 | CHN 3 | ESP 13 | MON 7 | TUR 5 | CAN 6 | EUR 10 | GBR 3 | GER 8 | HUN Kesk. | BEL 6 | ITA 5 | SIN 5 | JPN 17† | KOR Kesk. | BRA 6 | ABU 4 |  |  | 142 | 7. |
| 2011 | Mercedes | AUS Kesk. | MAL 12 | CHN 5 | TUR 5 | ESP 7 | MON 11 | CAN 11 | EUR 7 | GBR 6 | GER 7 | HUN 9 | BEL 6 | ITA Kesk. | SIN 7 | JPN 10 | KOR 8 | IND 6 | ABU 6 | BRA 7 |  |  | 89 | 7. |
| 2012 | Mercedes | AUS 12 | MAL 13 | CHN 1 | BHR 5 | ESP 7 | MON 2 | CAN 6 | EUR 6 | GBR 15 | GER 10 | HUN 10 | BEL 11 | ITA 7 | SIN 5 | JPN Kesk. | KOR Kesk. | IND 11 | ABU Kesk. | USA 13 | BRA 15 |  | 93 | 9. |
| 2013 | Mercedes | AUS Kesk. | MAL 4 | CHN Kesk. | BHR 9 | ESP 6 | MON 1 | CAN 5 | GBR 1 | GER 9 | HUN 19† | BEL 4 | ITA 6 | SIN 4 | KOR 7 | JPN 8 | IND 2 | ABU 3 | USA 9 | BRA 5 |  |  | 171 | 6. |
| 2014 | Mercedes | AUS 1 | MAL 2 | BHR 2 | CHN 2 | ESP 2 | MON 1 | CAN 2 | AUT 1 | GBR Kesk. | GER 1 | HUN 4 | BEL 2 | ITA 2 | SIN Kesk. | JPN 2 | RUS 2 | USA 2 | BRA 1 | ABU• 14 |  |  | 317 | 2. |
| 2015 | Mercedes | AUS 2 | MAL 3 | CHN 2 | BHR 3 | ESP 1 | MON 1 | CAN 2 | AUT 1 | GBR 2 | HUN 8 | BEL 2 | ITA 17† | SIN 4 | JPN 2 | RUS Kesk. | USA 2 | MEX 1 | BRA 1 | ABU 1 |  |  | 322 | 2. |
| 2016 | Mercedes | AUS 1 | BHR 1 | CHN 1 | RUS 1 | ESP Kesk. | MON 7 | CAN 5 | EUR 1 | AUT 4 | GBR 3 | HUN 2 | GER 4 | BEL 1 | ITA 1 | SIN 1 | MAL 3 | JPN 1 | USA 2 | MEX 2 | BRA 2 | ABU 2 | 385 | 1. |
• Abu Dhabin GP:ssä 2014 jaettiin tuplapisteet.
F1-tilastoja ja -tuloksia > Merkkipaalut

| Nro | Merkkipaalu | Ajetut GP:t | Osakilpailu |
| --- | --- | --- | --- |
| 1 | Ensimmäinen kilpailu | 1 | Bahrainin GP 2006 |
| 2 | Ensimmäiset MM-pisteet | 1 | Bahrainin GP 2006 |
| 3 | Ensimmäinen nopein kierros | 1 | Bahrainin GP 2006 |
| 4 | Ensimmäinen palkintosija | 36 | Australian GP 2008 |
| 5 | 100 MM-pistettä | 73 | Malesian GP 2010 |
| 6 | 200 MM-pistettä | 88 | Brasilian GP 2010 |
| 7 | 100 kilpailua | 100 | Unkarin GP 2011 |
| 8 | 300 MM-pistettä | 108 | Brasilian GP 2011 |
| 9 | Ensimmäinen paalupaikka | 111 | Kiinan GP 2012 |
| 10 | Ensimmäinen voitto | 111 | Kiinan GP 2012 |
| 11 | 400 MM-pistettä | 130 | Malesian GP 2013 |
| 12 | 500 MM-pistettä | 135 | Italian GP 2013 |
| 13 | 10 palkintosijaa | 139 | Intian GP 2013 |
| 14 | 600 MM-pistettä | 144 | Malesian GP 2014 |
| 15 | 700 MM-pistettä | 149 | Kanadan GP 2014 |
| 16 | 20 palkintosijaa | 152 | Saksan GP 2014 |
| 17 | 10 paalupaikkaa | 154 | Belgian GP 2014 |
| 18 | 800 MM-pistettä | 155 | Italian GP 2014 |
| 19 | 900 MM-pistettä | 167 | Australian GP 2015 |
| 20 | 10 nopeinta kierrosta | 168 | Malesian GP 2015 |
| 21 | 30 palkintosijaa | 170 | Bahrainin GP 2015 |
| 22 | 10 voittoa | 172 | Monacon GP 2015 |
| 23 | 1 000 MM-pistettä | 172 | Monacon GP 2015 |
| 24 | 1 100 MM-pistettä | 180 | Japanin GP 2015 |
| 25 | 20 paalupaikkaa | 183 | Meksikon GP 2015 |
| 26 | 40 palkintosijaa | 184 | Brasilian GP 2015 |
| 27 | 1 200 MM-pistettä | 185 | Abu Dhabin GP 2015 |
| 28 | 1 300 MM-pistettä | 189 | Venäjän GP 2016 |
| 29 | 1 400 MM-pistettä | 197 | Saksan GP 2016 |
| 30 | 20 voittoa | 198 | Belgian GP 2016 |
| 31 | 50 palkintosijaa | 199 | Italian GP 2016 |
| 32 | 200 osakilpailua | 200 | Singaporen GP 2016 |
| 33 | 20 nopeinta kierrosta | 201 | Malesian GP 2016 |
| 34 | 30 paalupaikkaa | 202 | Japanin GP 2016 |
| 35 | 1 500 MM-pistettä | 202 | Japanin GP 2016 |
| 36 | Maailmanmestaruus | 206 | Abu Dhabin GP 2016 |
Ennätykset toistaiseksi

Rosberg saavutti kilpailun nopeimman kierroksen kaikkien aikojen nuorimpana kuljettajana ensimmäisessä kilpailussaan, Bahrainin GP:ssä 2006. Ennätyksen rikkoi vasta Max Verstappen Brasilian GP:ssä 2016. Rosberg on kaikkien aikojen nuorin F1-autoa testannut kuljettaja.
Kaudella 2014 Rosberg ajoi kymmenen kertaa toiseksi, joka on ennätys.
Kiinan GP:ssä kaudella 2016 Rosbergista tuli 17 voitollaan menestyksekkäin niistä kuljettajista, jotka eivät ole voittaneet maailmanmestaruutta. Ennen Rosbergia tämän tilaston kärkinimi oli brittiläinen Stirling Moss, joka saavutti urallaan 16 voittoa.
Saksan GP:ssä kaudella 2016 Nico Rosbergista tuli eniten paalupaikkoja saavuttanut Suomen kansalainen. Hän saavutti uransa 27 paalupaikan, kun sitä ennen tätä tilastoa johtanut Mika Häkkinen saavutti urallaan 26 paalupaikkaa.
Voitettuaan Belgian GP:n Spa-Francorchampsin legendaarisella radalla kaudella 2016 Rosbergista tuli menestynein Suomen kansalaisuuden omaava F1-kuljettaja osakilpailuvoittojen määrää mitattaessa. Nyt sekä Mika Häkkisellä, Kimi Räikkösellä, että myös Nico Rosbergilla on kullakin 20 GP-voittoa.
Italian GP:ssä kaudella 2016 Nico Rosberg teki suomalaisittain historiaa voittamalla kyseisen kilpailun. Koskaan ennen ei Suomen kansalaisuuden omaava kuljettaja ole voittanut Formula 1:n Italian osakilpailua.
Samalla voitto oli myös Nico Rosbergin 21, jolla hän nousi kaikkien aikojen voittotilastossa sijalle 14, ohittaen samalla suomalaiset maailmanmestarit Mika Häkkisen ja Kimi Räikkösen tässä tilastossa.
Kaudella 2016 Rosberg ajoi 20 pistesijaa kauden aikana rikkoen Kimi Räikkösen ennätyksen. Rosberg myös sivusi Räikkösen ennätystä kauden aikana maaliin ajetuista kilpailuista (20).
Yksityiselämä

Rosberg avioitui 11. heinäkuuta 2014 saksalaisen Vivian Siboldin kanssa. Rosberg ja Sibold olivat lapsuudenystäviä. He olivat seurustellet vuodesta 2003 saakka. Heille syntyi 30. elokuuta 2015 Alaïa-niminen tyttölapsi, joka on Rosbergin esikoinen. Pariskunnan toinen, Naila-niminen tyttölapsi syntyi syyskuussa 2017. Vuonna 2018 Nico ja hänen isänsä Keke palasivat mestaruusautoillaan ajamaan muutaman kierroksen Monacon kuuluisalla katuradalla. Vuosina 2019–2020 Rosberg julkaisi YouTubeen podcast-sarjaa, jossa hän haastatteli F1-maailman tunnettuja henkilöitä, kuten Flavio Briatorea sekä Lucas di Grassia.
Aiheesta muualla

Kuvia tai muita tiedostoja aiheesta Nico Rosberg Wikimedia Commonsissa
Virallinen sivusto
Formula 1 -luokan kuljettajien maailmanmestarit
GP2-sarjan mestarit
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Italia  Latvia 
Henkilöt:  Deutsche Biographie 
Rosberg vuonna 2002.
Rosberg Kanadan GP:ssä 2006.
Rosberg Britannian GP:ssa 2007.
Rosberg Monacon GP:ssä 2008.
Rosberg Espanjassa kaudella 2011.
Rosberg Malesiassa.
Rosberg ajamassa Malesiassa 2013.
Rosberg Singaporen GP:ssä kaudella 2014.
Rosberg Malesian GP:n harjoituksissa 2015.
Ravil Gainutdin

| Ravil Gainutdin> Равиль Гайнутдин Равил Гайнетдин |
| --- | --- |
 Gainutdin vuonna 2010.
Henkilötiedot
Syntynyt: 25. elokuuta 1959 (ikä 65)  Şəle, Tataarien ASNT, Venäjän SFNT, Neuvostoliitto
Ravil Ismagilovitš Gainutdinov (ven. Рави́ль Исмаги́лович Гайнутди́нов, tat. Равил Исмәгыйл улы Гайнетдинев, Rawil İsməğil ulı Ğaynetdinev; s. 25. elokuuta 1959, Neuvostoliitto) on Moskovassa toimiva yksi Venäjän valtion päämufteista ja Venäjän muftien neuvoston puheenjohtaja, arvonimeltään šeikki. Häntä on kutsuttu venäläisen islamin tärkeimmiksi henkilöiksi. Gainutdin on etnisyydeltään Volgan tataari. Hän on vieraillut myös Suomen tataariyhteisön keskuudessa.
Moskovan suurmoskeijan avajaiset 2015. Presidentti Vladimir Putin ja hänen vieressään oikealla Ravil Gainutdin.
Gainutdin on palkittu lukuisasti hänen ”suuresta panoksestaan etnisyyksien ja uskontojen välisen rauhan ja harmonian vahvistamisesta yhteiskunnassa”. Gainutdin oli mukana allekirjoittamassa vuoden 2007 avointa kirjettä ”Yhteinen sana meidän ja sinun välillä”, joka vaati muslimien ja kristittyjen välistä rauhaa. Gainutdin on todennut muslimien olevan yhtä tärkeä osa Venäjää kuin kristittyjen. Aiheeseen liittyen hän on ilmaissut seuraavasti: "Yhdyn 1800-luvun erinomaisen venäläisen historioitsijan Karamzinin näkemykseen, jonka mukaan Moskova on suuruutensa velkaa Kultaisen ordan kaaneille. Tämä koskee kuitenkin myös koko Venäjää, sillä kaanien poliittisen tahdon ansiosta hajallaan olevien ruhtinaskuntien kerääminen Moskovan ympärille alkoi."
Gainutdin on myös puhunut Duginin tavoin "moninapaisesta maailmasta" ja kehunut Venäjän yhteistyötä islamilaisten maiden kanssa.
Gainutdin osoitti vuonna 2022 tukensa Ukrainan hyökkäykselle ja kehotti "venäläisiä muslimeja olemaan valmiita auttamaan isänmaataan taistelussa fasismia vastaan, aivan kuten aikaisemminkin historiassa".
Aiheesta muualla

Moskeijaan johtanut tie - dokumentti Suomen tataareista; Gainutdin kohdassa 4:00
Равил хәзрәт Гайнетдин белән әңгәмә (haastattelu tataarin kielellä)
Президент РФ Владимир Путин вручил Орден Главе мусульман России Муфтию Шейху Равилю Гайнутдину (Putin palkitsee Gainutdinin)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Yhdysvallat 
Muut:  IdRef
Alan Gardiner

Alan Henderson Gardiner (29. maaliskuuta 1879, Eltham — 19. joulukuuta 1963, Oxford) oli englantilainen arkeologi ja egyptologi. Hän oli yksi 1900-luvun merkittävimpiä egyptologeja. Erityisen tunnetuksi hän tuli kirjoitettuaan kirjan, Egyptian Grammar, joka on yhä Keskivaltakunnan hieroglyfikirjoituksen tulkinnan perusteos.
Lapsuus ja opiskelu

Gardiner syntyi Elthamissa 29. maaliskuuta 1879. Hän kiinnostui muinaisesta Egyptistä jo nuorella iällä. Gardiner aloitti opiskelunsa Englannissa, mutta siirtyi myöhemmin Pariisiin. Pariisissa Gardineria opetti Gasten Maspero, jota Gardiner ihaili. Masperon luennot olivat kuitenkin Gardinerille suuri pettymys. Opiskeltuaan Pariisissa neljä vuotta, Gardiner matkusti Oxfordiin, jossa hän jatkoi kielten opiskeluaan. 1901 Gardiner meni naimisiin Hedwig von Rosenin kanssa. Myöhemmin he saivat kaksi poikaa ja tyttären.
Gardinerilla ei ollut varsinaista virkaa, vaan hän tutki muinaista Egyptiä pääasiassa omatoimisesti. Gardinerin isä, Henry John Gardiner, tuki häntä rahallisesti. Tästä syystä Gardinerin ei tarvinnut tehdä tutkimustensa ohessa töitä. Ainut varsinainen virka hänellä oli Manchesterin yliopistossa 1912–1914, jolloin hän avusti egyptinkielisen sanakirjan laatimisessa. Gardiner erikoistui hieraattiseen kirjoitukseen. Hän kopioi ja tulkitsi Pariisissa ja Torinossa useita hieraattisia kirjoituksia.
Työura

Ensimmäisen laajan artikkelinsa Gardiner julkaisi vuonna 1904. Se käsitteli visiirin virkaa muinaisessa Egyptissä. Vuonna 1915 Gardiner teki omasta mielestään tärkeimmän havaintonsa. Hän löysi piktogrammeja, joita hän uskoi foinikialaisten kirjainten alkumuodoksi. Tämä oli merkittävää, sillä englannin kielen uskottiin pohjautuvat nimenomaan foinikialaisten aakkosiin. Tämä, ja hieroglyfien parissa työskentely, sai Gardinerin innostumaan kielitieteistä.
Vuonna 1927 Gardiner julkaisi uransa merkittävimmän teoksen, Egyptian Grammar. Kirjassa on käsitelty hyvin laajalti egyptin kielen kielioppia. Lisäksi siitä löytyy erilaisia käännösharjoituksia sekä sanastoa. Merkittävin kirjan osio oli kuitenkin Gardinerin laatima hieroglyfiluettelo, jossa hän oli luokitellut hieroglyfit uudella tavalla (Gardinerin luettelo). Tämä luokitus on edelleen yleisin hieroglyfien luokitteluun käytetty tapa. Myöhemmin Gardiner julkaisi myös Theory on Speech and Language -kirjan, joka ei kuitenkaan Gardinerin harmiksi saanut yhtä suurta huomiota kuin edeltäjänsä. Gardiner lyötiin ritariksi vuonna 1948.
Gardiner oli hyvin intohimoinen työtään kohtaan. Hän työskenteli seitsemänä päivänä viikossa lähes koko elämänsä ja piti lomaa vain kaksi viikkoa vuodessa. 1960-luvulla Gardinerin kunto alkoi kuitenkin heiketä hänen sairastuttuaan vakavasti. Hän kuitenkin jatkoi työtään ja julkaisi viimeisen kirjansa (Egypt of the Pharaohs) kaksi vuotta ennen kuolemaansa.
Gardiner kuoli kotonaan Oxfordissa 19. joulukuuta 1963.
Gardinerin vaimo Heddien äiti oli suomenruotsalainen, omaa sukua Pipping. Heddie Gardinerilla oli kesäpaikka Hangon saaristossa, jossa hän oleskeli keskikesäisin. (Aino Kallas 1945: Löytöretkellä Lontoossa, s. 55)
Teoksia

Egyptian Grammar: Being an Introduction to the Study of Hieroglyphs (1927) ISBN 0-900416-35-1
Theory on Speech and Language
Egypt of the Pharaohs (1961)
Ramesside Administrative Documents
Catalogue of the Egyptian Hieroglyphic Printing Type
Admonitions of an Egyptian Sage from a Hieratic Papyrus in Leiden
Kadesh Inscriptions of Ramesses II
Ramesseum Papyri
Royal Canon of Turin
Gediminaksen ritarikunta

Ritarikunnan tunnuksia
Gediminaksen ritarikunta (liett. Lietuvos didžiojo kunigaikščio Gedimino ordinas) on liettualainen ritarikunta, joka perustettiin 16. helmikuuta 1928. Ritarikunta sai nimensä Liettuan suurruhtinas Gedimin mukaan, joka hallitsi Liettuaa vuosina 1316–1341. Ritarikunta on tunnustus ahkerasta ja pitkään jatkuneesta julkisesta palveluksessa sekä muista yhteiskunnallisista ansioista. Saajan ei tarvitse olla Liettuan kansalainen. Ritarikunta lakkautettiin Neuvostoliiton miehityksen ajaksi ja palautettiin vuonna 1991.
Kunniamerkkia jaetaan kuudessa luokassa:
Suurristi
Komentajan suurristi
Komentaja
Upseeri
Ritari
Mitali
Aiheesta muualla

Kuvia tai muita tiedostoja aiheesta Gediminaksen ritarikunta Wikimedia Commonsissa
Tony Garnier

Tony Garnier
Tony Garnier (13. elokuuta 1869 Lyon - 19. tammikuuta 1948 Roquefort-la-Bédoule) oli ranskalainen arkkitehti, eräs modernin kaupunkisuunnittelun ja teräsbetoniarkkitehtuurin uranuurtajista.Vuonna 1917 julkaistussa suunnitelmassaan Une cité industrielle (1901–1904) Garnier esittelee arkkitehtonisia periaatteitaan, joita hän osin myös toteutti toimiessaan Lyonin kaupunkisuunnittelijana vuodesta 1905 lähtien.Une cité industrielle ennakoi teknisine ja liikenteellisine ratkaisuineen sekä arkkitehtonisesti että sosiaalisesti funktionalismia ja vaikutti myöhemmin CIAMin puitteissa luotuihin teoreettisiin kaupunkisuunnitelmiin. Garnier on suunnitellut muun muassa Lyonin stadionin ja Lyonin teurastamon.
Aiheesta muualla

Tony Garnier -museon sivut
Une cité industrielle (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Katalonia  Saksa  Italia  Israel  Yhdysvallat  Latvia  Japani  Alankomaat  Puola 
Tieteilijät:  CiNii 
Taiteenala:  Museum of Modern Art  Musée d'Orsay  RKD Artists  ULAN 
Henkilöt:  Deutsche Biographie  DDB  Structurae 
Muut:  SNAC  IdRef
John Gardner (yhdysvaltalainen kirjailija)

John Gardner (1979)
John Champlin Gardner, Jr. (21. heinäkuuta 1933 Batavia, New York – 14. syyskuuta 1982) oli yhdysvaltalainen kirjailija ja opettaja. Hän kuoli moottoripyöräonnettomuudessa vuonna 1982.
Gardnerin isä oli maanviljelijä ja hänen äitinsä englantilainen opettaja paikallisessa koulussa. Lapsena Gardner kävi tavallista koulua ja työskenteli isänsä maatilalla, missä hän vahingossa tappoi veljensä onnettomuudessa.lähde?
Gardner sai tunnistusta kolmannesta romaanista, Grendel (1971). Se on Beowulfin uudelleenkerronta, jossa tapahtumat kuvataan hirviön näkökulmatsa. Hänen romaanejansa ovat myös The Sunlight Dialogues (1972), Lokakuun valo (1976), joka sai National Book Critics Circlen palkinnon, Freddy’s Book (1980) ja Mickelsson’s Ghosts. Gardner kirjoitti myös runoja ja kritiikkejä sekä julkaisi teoksen On Moral Fiction (1978), jossa hän avasi näkemyksiään kirjoittamisesta. Siinä hän muun muassa kritisoi monien moderneja kirjailijoiden pessimististä tyyliä.
Valikoima teoksia > Kaunokirjallisuus

The Resurrection
The Wreckage of Agathon
Grendel
The Sunlight Dialogues
Jason and Medeia
Nickel Mountain
The King's Indian
October Light
Freddy's Book
The Art of Living and Other Stories
Mickelsson's Ghosts
The King's Indian: Stories and Tales
Valikoima teoksia > Elämäkerrat

The Life and Times of Chaucer
Valikoima teoksia > Suomennetut teokset

Nikkelivuori (Nickel Mountain), suom. Jussi Nousiainen, Kirjayhtymä 1976 ISBN 951-26-1219-4
Lokakuun valo (October Light, 1976), suom. Jussi Nousiainen, Kirjayhtymä 1980 ISBN 951-26-1855-9